Aršads Nadīms

Aršads Nadīms (; dzimis ) ir Pakistānas vieglatlēts, startē šķēpa mešanas sacensībās. Viņš ir 2023. gada Pasaules čempionāta sudraba medaļas ieguvējs, 2022. gada Nāciju Sadraudzības spēļu čempions, olimpisko spēļu dalībnieks.

Karjera 
2018. gada Āzijas spēlēs Džakartā izcīnīja bronzas medaļu ar 80,75 metrus tālu metienu. 2019. gadā pirmo reizi startēja Pasaules čempionātā kā vienīgais Pakistānas pārstāvis. Kvalifikācijā laboja nacionālo rekordu, aizmetot šķēpu 81,52 metrus tālu, bet finālsacensībām nekvalificējās un ieņēma 16. vietu. 2019. gada decembrī uzvarēja Dienvidāzijas spēlēs, kārtējo reizi labojot personisko un savas valsts rekordu (86,29 m).

, kas norisinājās 2021. gada augustā Tokijā, iekļuva finālā un ieņēma 5. vietu ar rezultātu 84.62 m. Arī 2022. gada Pasaules čempionātā Jūdžīnā ieguva 5. vietu. 2022. gada Nāciju Sadraudzības spēlēs Birmingemā kļuva par sacensību uzvarētāju, pirmo reizi raidot šķēpu tālāk par 90 metriem. Ar rezultātu 90,18 m viņš laboja sacensību rekordu un kļuva par pirmo šķēpa metēju no Dienvidāzijas reģiona, kas metis tālāk par 90 metriem.

2023. gada Pasaules čempionātā Budapeštā izcīnīja sudraba medaļu ar 87,82 metrus tālu metienu, piekāpjoties tikai Indijas šķēpmetējam Nīradžam Čopram. Tā bija pirmā Pakistānas medaļa vēsturē pasaules čempionātā vieglatlētikā.

Sasniegumi

Atsauces

Ārējās saites 

1997. gadā dzimušie
Pendžābā (Pakistāna) dzimušie
Pakistānas vieglatlēti
Šķēpa metēji
2020. gada vasaras olimpisko spēļu dalībnieki